第二次同男朋友黎食野。今次嗌左一碗紅油抄手，可以揀雲吞或者水餃，我地食雲吞，同埋生煎包。超鐘意食呢到嘅紅油抄手，因為呢種麻辣味真係無可取代，加埋啲蔥食超好味！一碗大概有8隻，兩個人分啱啱好。不過今次俾起上一次，紅油抄手比較油。生煎包$10有4個，包身比較硬同厚，唔多肉汁，但呢個價錢算係咁。上次黎有食小籠包，$20/4個，唔算皮薄但都幾好味。都叫做有啲肉汁。另外見到唔少人嗌酸辣湯，下次黎一定要試下！